
Informácie o spracúvaní osobných údajov priestoru prístupného verejnosti 
kamerovým systémom

Prevádzkovateľ má v priestoroch prístupných verejnosti kamerový systém so záznamom na účely popísané nižšie. Počas prevádzky kamerového systému môže dôjsť k záznamu podoby fyzických osôb, ktoré sa v priestoroch prevádzkovateľa nachádzajú. Priestor prístupný verejnosti je monitorovaný tromi kamerami.

Spoločnosť Slovenská konsolidačná, a. s. (ďalej aj ako „prevádzkovateľ“ alebo „SK, a.s.“) v súvislosti s vyššie uvedeným ako správca osobných údajov informuje subjekt údajov o splnení informačných povinností podľa čl. 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“) nižšie uvedenými informáciami. 

1. Identifikačné údaje a kontaktné údaje prevádzkovateľa: spoločnosť: 
Slovenská konsolidačná, a.s., so sídlom Cintorínska 21, 814 99 Bratislava 1, IČO: 35 776 005, zapísaná v Obchodnom registri Mestského súdu Bratislava III, oddiel: Sa, vložka č. 2257/B. 

2. Zodpovedná osoba: Zodpovedná osoba za ochranu osobných údajov SK, a.s. 

3. Subjekt údajov: akákoľvek osoba, ktorá vstúpi alebo hodlá vstúpiť do priestorov prevádzkovateľa. Prevádzkovateľ kamerami sníma podobu subjektu údajov; 

4. Priestory prevádzkovateľa: budova prevádzkovateľa, v ktorej prevádzkovateľ prevádzkuje svoju podnikateľskú aktivitu, a to konsolidácia pohľadávok verejného sektora podľa zákona o pohľadávkach štátu. 

Účelom týchto Zásad spracúvania osobných údajov kamerovým systémom (ďalej len „Zásady spracúvania“) je informovať o tom, ako prevádzkovateľ zhromažďuje a spracúva vaše osobné údaje v súvislosti s prevádzkou kamerového systému a informovať vás o vašich právach a spôsoboch, ako ich môžete uplatniť. 
Pred vstupom do monitorovaného objektu vám odporúčame starostlivo si preštudovať tieto Zásady spracúvania. V prípade akýchkoľvek otázok sa môžete na prevádzkovateľa kedykoľvek obrátiť prostredníctvom nižšie uvedených kontaktných údajov. 

1. Na koho sa môžete obrátiť so záležitosťami súvisiacimi so spracúvaním osobných údajov? 

V prvom rade sa vždy môžete obrátiť priamo na spoločnosť Slovenská konsolidačná, a. s., ktorá je správcom osobných údajov získaných kamerovým záznamom a prevádzkovateľom kamerového systému. 
Doručovacia adresa: Slovenská konsolidačná, a.s., Cintorínska 21,814 99 Bratislava 
Všetky kontaktné údaje nájdete na internetových stránkach www.konsolidacna.sk. 

2. Má spoločnosť Slovenská konsolidačná, a.s. zodpovednú osobu za ochranu osobných údajov? 

Áno, spoločnosť Slovenská konsolidačná, a.s. vymenovala zodpovednú osobu za ochranu osobných údajov. Zodpovednú osobu môžete kontaktovať na e-mailovej adrese osobne-udaje@konsolidacna.sk
 
3. S akým účelom spracúvame osobné údaje? 

Prevádzkovateľ kamerovým systémom monitoruje osoby, ktoré sa nachádzajú v priestoroch prevádzkovateľa, kde s ohľadom na prítomnosť vecí a informácií s vysokou hodnotou môže dôjsť k páchaniu trestnej činnosti. Prevádzka kamerového systému tak slúži na ochranu života a zdravia zamestnancov prevádzkovateľa a aj iných osôb, ktoré sa nachádzajú v priestoroch prevádzkovateľa. 
Oprávneným záujmom prevádzkovateľa je chrániť majetok umiestnený v priestoroch prevádzkovateľa, ktorý ma často vysokú hodnotu. V priestoroch prevádzkovateľa taktiež dochádzka k nakladaniu s osobnými údajmi a peniazmi, ktoré má prevádzkovateľ záujem chrániť. 
Umiestnenie kamier v priestoroch prevádzkovateľa môže pôsobiť preventívne a odradiť potenciálneho škodcu či páchateľa trestnej činnosti od spôsobenia škody alebo páchania trestnej činnosti, či iného protiprávneho konania. Takisto môže pomôcť odhaliť trestný čin či objasniť škodovú udalosť. 
Prevádzkovateľ kamerového systému môže byť vyzvaný súdom, Políciou SR či iným orgánom na poskytnutie súčinnosti pri riešení trestnej veci či inej škodovej udalosti. V taktom prípade vydá prevádzkovateľ žiadateľovi príslušný kamerový záznam. Urobí tak iba na základe oprávnenej žiadosti v súlade s platnou a účinnou legislatívou, ktorá mu ukladá povinnosť poskytnúť súčinnosť. 
Prostredníctvom kamerového systému môže nedochádza u prevádzkovateľa k spracúvaniu anonymizovaných údajov na štatistické či iné podobné účely. 

4. Aký právny základ majú spracúvané osobné údaje? 

Prevádzkovateľ spracúva osobné údaje subjektu údajov, a to záznam fyzickej podoby a prejavov fyzickej osoby na základe čl. 6 ods. 1 písm. f) Nariadenia (spracúvanie je nevyhnutné na oprávnené záujmy príslušného správcu či tretej strany, okrem prípadov, kedy majú pred týmito záujmami prednosť záujmy alebo základné práva a slobody subjektu údajov, ktoré si vyžadujú ochranu osobných údajov). 
Oprávneným záujmom je ochrana majetku prevádzkovateľa a jeho zamestnancov a ochrana života a zdravia zamestnancov či iných osôb, ktoré sa nachádzajú v priestoroch prevádzkovateľa. V súlade so zásadou proporcionality prevádzkovateľ dospel k záveru, že ochrana majetku prevádzkovateľa, ochrana života a zdravia zamestnancov a iných osôb, ktoré sa nachádzajú v priestoroch prevádzkovateľa, predchádzanie páchania trestnej činnosti či inej protiprávnej činnosti a poskytnutie súčinnosti súdu, Polícii SR či iným orgánom prevažuje nad záujmom ochrany súkromia subjektu údajov, a to konkrétne spracúvanie video záznamu fyzickej podoby a prejavov subjektu údajov. 
Právnym základom spracúvania osobných údajov je aj plnenie právnej povinnosti prevádzkovateľa. Prevádzkovateľ kamerového systému môže byť vyzvaný súdom, Políciou SR či iným orgánom poskytnúť súčinnosť pri riešení trestnej veci či inej škodovej udalosti. V takom prípade vydá prevádzkovateľ žiadateľovi príslušný kamerový záznam. Urobí tak iba na základe oprávnenej žiadosti v súlade s platnou a účinnou legislatívou, ktorá mu ukladá povinnosť poskytnúť súčinnosť. 

5. Ako dlho spracúvame vaše osobné údaje? 

Prevádzkovateľ spracúva video záznam fyzickej podoby a prejavov subjektu údajov v časovom rozsahu maximálne 7 dní, a to zároveň s prísnym dodržiavaním technických a organizačných opatrení prijatých prevádzkovateľom. K takému záznamu, resp. monitorovaniu kamerovým systémom, má prístup iba osoba, ktorú tým prevádzkovateľ poveril, a to na základe prísneho dodržania všetkých pokynov, ktoré jej prevádzkovateľ udelil. S týmto cieľom prevádzkovateľ prijal technické a organizačné opatrenia o používaní kamerového systému. 
Prevádzkovateľ po uplynutí maximálnej doby tento záznam zlikviduje. K takému záznamu, resp. monitorovaniu kamerovým systémom, má prístup iba osoba, ktorú tým prevádzkovateľ poveril, a to na základe prísneho dodržania všetkých pokynov, ktoré jej prevádzkovateľ udelil.
Ak má prevádzkovateľ dôvod na nevyhnutné uchovanie kamerového záznamu dlhšie ako je maximálna doba, ak sa napríklad v priestoroch prevádzkovateľa riešil spor či z iných oprávnených dôvodov, prevádzkovateľ uchová kamerový záznam po dobu, ktorá je odôvodniteľná vzhľadom na danú situáciu. 

6. Komu ešte odovzdávame osobné údaje?  

Spoločnosť Slovenská konsolidačná, a.s. odovzdáva kamerové záznamy: 
orgánom činným v trestnom konaní, súdom či správnym orgánom v súlade s našimi zákonnými povinnosťami.

Zamestnanci, ktorí spracúvajú kamerové záznamy, nie sú oprávnení spracúvať tieto údaje s akýmkoľvek iným než určeným cieľom a ani ich odovzdávať akejkoľvek inej osobe bez súhlasu alebo pokynu spoločnosti Slovenská konsolidačná, a.s., pokiaľ na to nemajú zákonný dôvod. 

Zároveň nedochádza k žiadnym formám automatizovaného individuálneho rozhodovania, vrátane profilovania v zmysle článku 22 GDPR.

7. Odovzdávame vaše údaje inej krajine mimo Európskej únii? 

Vaše osobné údaje neodovzdávame krajinám mimo Európskej únii (resp. mimo štátov EHP, t. j. Európskeho hospodárskeho priestoru), v ktorých by nebol zabezpečený dostatočný štandard ochrany osobných údajov. 
Odovzdávanie osobných údajov za hranice Európskej únie ani nemáme v úmysle. 

8. V akých záležitostiach sa na nás môžete obrátiť, chcete uplatniť svoje práva?
 
Ak si prajete uplatniť akékoľvek zo svojich nižšie uvedených práv a/alebo získať príslušné informácie, kontaktujte nás prostredníctvom kontaktných údajov uvedených v článku 1 tohto dokumentu. 
Odpovieme vám do jedného mesiaca od obdržania vašej žiadosti.
8.1. Sprístupnenie osobných údajov 
Máte právo žiadať informácie o tom, či o vás spracúvame osobné údaje a v akom rozsahu. Takisto máte právo žiadať o sprístupnenie osobných údajov, ktoré ste nám poskytli, a ďalších osobných údajov týkajúcich sa vašej osoby. Prístup k vašim údajom z kamerového systému, prípadne kópiu týchto údajov, vám budeme schopní poskytnúť iba v prípadoch, kedy nebudú nepriaznivo dotknuté práva a sloboda tretích osôb, a zároveň budeme na základe informácií, ktoré nám dáte, schopní identifikovať časť kamerového systému, ktorý obsahuje vaše osobné údaje. 
8.2 Obmedzenie spracúvania 
Ak nás požiadate o obmedzenie spracúvania vašich osobných údajov, napr. v prípade spochybnenia presnosti, zákonnosti alebo našej potreby spracúvania vašich osobných údajov, obmedzíme spracúvanie vašich osobných údajov na nutné minimum (uloženie), prípadne ich budeme spracúvať iba na určenie, výkon alebo obhajobu právnych nárokov, alebo z dôvodu ochrany práv inej fyzickej či právnickej osoby, alebo iných obmedzených dôvodov predpísaných platnými právnymi predpismi. Ak nastane zrušenie obmedzenia a my budeme v spracúvaní vašich osobných údajov pokračovať, informujeme vás o tom bez zbytočného odkladu. 
Žiadosť o obmedzenie spracúvania môžete uplatniť pomocou vyššie uvedených kontaktných údajov. 
8.3 Námietky proti spracúvaniu 
Proti spracúvaniu máte právo vzniesť námietky. Ak v takom prípade nepreukážeme naše závažné, oprávnené dôvody na spracúvanie, ktoré by prevážili nad vašimi záujmami alebo právami a slobodou, tieto údaje nebudeme ďalej spracúvať a bez zbytočného odkladu ich vymažeme. 
Námietky proti spracúvaniu môžete vzniesť prostredníctvom kontaktných údajov uvedených v článku 1 tohto dokumentu. 
8.4 Podanie sťažnosti dozornému orgánu 
Ak sa domnievate, že spoločnosť Slovenská konsolidačná, a.s. pri spracúvaní vašich osobných údajov postupuje nezákonne, máte právo obrátiť sa so sťažnosťou na dozorný orgán, ktorým je Úrad na ochranu osobných údajov Slovenskej republiky a začať konanie o ochrane osobných údajov. Adresa: Úrad na ochranu osobných údajov SR, Hraničná 12, 820 07 Bratislava, web stránka: www.dataprotection.gov.sk, 
adresa pre elektronický poštový styk: statny.dozor@pdp.gov.sk

Pokiaľ sme nezodpovedali niektorú z vašich otázok, môžete sa na nás obrátiť prostredníctvom vyššie uvedených kontaktov.
